खेलते समय अंदर से दरवाजा लॉक किया, दम घुटने से चली गई जान
Maharashtra Nagpur Children Death Tragedy; Children Found Dead Inside Car महाराष्ट्र के नागपुर में रविवार शाम को तीन बच्चों की कार के अंदर दम घुटने से मौत हो गई। तीनों बच्चे शनिवार दोपहर से गायब थे।
महाराष्ट्र के नागपुर में रविवार शाम को तीन बच्चों की कार के अंदर दम घुटने से मौत हो गई। तीनों बच्चे शनिवार दोपहर से गायब थे।
छानबीन में पुलिस को घर से 50 मीटर दूर एक SUV के अंदर उनके शव मिले।
माता-पिता को था अपहरण का शक
पुलिस के मुताबिक, फारुख नगर में रहने वाले तीन बच्चे तौफीक फिरोज खान (4), आलिया फिरोज खान (6) और आफरीन इरशाद खान (6) शनिवार दोपहर को खेलने के लिए घर से बाहर गए थे। जब वे शाम तक घर नहीं लौटे तो माता-पिता ने पुलिस से संपर्क किया और अपहरण की रिपोर्ट दर्ज कराई।
घर से दूर खड़ी कार में मिले शव
पचपौली थाने के पुलिस कर्मियों ने बच्चों की छानबीन शुरू की। तभी एक कांस्टेबल की नजर घर से कुछ दूर खड़ी एक SUV पर गई। इसके अंदर तीन बच्चे लेटे हुए मिले। पुलिस ने कार का दरवाजा खोला तो सभी बच्चे मर चुके थे।
कार के अंदर गर्मी और दम घुटने से जान चली गई
नागपुर पुलिस कमिश्नर अमितेश कुमार ने बताया, खेलते समय बच्चों ने कार का दरवाजा अंदर से लॉक कर दिया। फिर उसे खोल नहीं पाए। उनकी गर्मी और दम घुटने से जान चली गई। अधिकारी ने कहा कि तौफीक और आलिया भाई-बहन हैं, जबकि आफरीन पास में ही रहती थी।
यह खबर भी पढ़ें...
झील में डूबे 2 दोस्त:नहाते समय गहराई में पहुंचे, दिल्ली से आए थे पिकनिक मनाने
हरियाणा के फरीदाबाद के थाना धौज इलाके की सिरोही झील में डूबने से दो युवकों की मौत हो गई। दिल्ली से 6 दोस्त झील पर पिकनिक मनाने के लिए आए थे। नहाने के दौरान 2 दोस्त झील की गहराई में चले गए। गोताखोरों की मदद से दोनों के शव झील से बाहर निकाले गए। पढ़ें पूरी खबर...